《咏朱严二秀才》
明代·吴高

秀出鹅城十万家，二君年少擅才华。道宗正学推韩子，琴遇知才赏伯牙。

北郭薄田堪酿酒，南塘清水足烹茶。姓存名没知真隐，留得高风后世誇。

作者简介：吴高，字志高，一字尚志。归善（今惠州）人。明宣宗宣德八年（一四三三）进士，历官刑部主事、员外郎，擢福建参政。清道光《广东通志》卷二九〇、光绪《惠州府志》卷三五有传。